Melodi Grand Prix 2011

Melodi Grand Prix 2011 var den 49. utgåva av Melodi Grand Prix, Noregs nasjonale uttaking til Eurovision Song Contest. 21 songar deltok i tre delfinalar og Siste sjanse. Av desse kom åtte til finalen 12. februar 2011 i Oslo Spektrum i Oslo. Vinnaren blei «Haba Haba», framført av Stella Mwangi. Ho har skrive låten saman med Big City og Beyond51. Mwangi representerte Noreg i Eurovision Song Contest 2011 i Düsseldorf, der ho blei slått ut i den første semifinalen. Dette var første gong sidan 2007 at Noreg ikkje deltok i ein Eurovision-finale.

 Sendingane 
Nok ein gong inviterte NRK låtskrivarar til å levere bidrag, og rundt 700 songar kom inn til tevlinga.«700 bidrag til MGP 2011 (oppdatert)». Escnorge.net. 11. oktober 2010. Besøkt 20. august 2016. Redaksjonen med Per Sundnes og Mathias Karlsson i spissen, plukka ut 21 av dei til å delta i Melodi Grand Prix 2011.

Nok ein gong bestod tevlinga av tre delfinalar, Siste sjanse og finalen i Oslo Spektrum. Første delfinale blei halden i Ørland laurdag 15. januar, andre delfinale i Florø laurdag 22. januar og tredje delfinale i Skien laurdag 29. januar. Sju melodiar deltok i kvar delfinale, og dei to med flest røyster kvalifiserte seg direkte til finalen, medan tredje- og fjerdeplass gjekk vidare til Siste sjanse i Sarpsborg laurdag 5. februar. I tillegg gjekk dei to femteplassane med prosentvis flest røyster også vidare til Siste sjanse. Dei åtte sistesjanse-låtane tevla i ein utslagscup, og dei to som stod att, gjekk vidare til finalen. Dermed var det åtte songar i finalen i Oslo Spektrum laurdag 12. februar. Programleiarar for alle sendingane var Per Sundnes og Anne Rimmen.

Blant artistane var dei fleste relativt ukjende for publikum, og mange av dei var henta frå talenttevlingar som Idol, X Factor og NRKs Kjempesjansen.Norheim, Elisabeth (30. november 2011). «Fra talentprogram til MGP-sirkus». VG Nett. Dei mest kjende deltakarane var Helene Bøksle, popgruppa Babel Fish, Noora Noor, Gatas Parlament og The Blacksheeps som vann MGP junior og MGP Nordic i 2008.

Startrekkjefølgja i finalen blei trekt direkte i tv-programmet Førkveld fire dagar før finalen.Riise, Hege Bakken (8. februar 2011). «Slik blir finalerekkefølgen!». nrk.no. Her deltok åtte melodiar og dei fire med flest sjåarrøster gjekk vidare til gullfinalen. Der blei songane framførte på nytt, før sjåarane røysta om att. Fjorårsvinner Didrik Solli-Tangen song «My Heart Is Yours» før røystinga med støtte frå Oslo fagottkor. Stella Mwangi vann finalen og fekk dermed representere Noreg i Eurovision Song Contest.

 Resultatet i finalen 
Oslo Spektrum, Oslo, laurdag 12. februar 2011
 Første runde 
Nr.TittelArtistKomponistTekstforfattarStatus 1  «Vardlokk»  Helene Bøksle  Helene Bøksle, Sindre Hotvedt og Knut Avenstroup Haugen  Cecilie Larsen  Uplassert 2  «Alt du vil ha»  Sie Gubba  Magne Almås og Petter Øien   Gullfinale  3  «Depend on Me»  Babel Fish  Halvor Holter og Tarjei van Ravens  Uplassert 4  «Fire Below»   The Lucky Bullets  Knud Kleppe  Gullfinale 5  «Dance Tonight»  The BlackSheeps  Agnete Kristin Johnsen og Emelie Nilsen  Gullfinale 6  «Haba Haba»   Stella Mwangi  Beyond51 og Big City  Stella Mwangi  Gullfinale  7  «Not That Easy (Ah-Oh-Ah-Oh)»  Åste og Rikke  Rikke Normann  Uplassert  8  «You're Like a Melody»  Hanne Sørvaag  Hanne Sørvaag og Martin Hansen  Uplassert
 Gullfinale 
Nr.TittelArtistKomponistTekstforfattarRøysterPlass 2  «Alt du vil ha»  Sie Gubba  Magne Almås og Petter Øien    4 4  «Fire Below»   The Lucky Bullets  Knud Kleppe    3 5  «Dance Tonight»  The BlackSheeps  Agnete Kristin Johnsen og Emelie Nilsen     2 6  «Haba Haba»  Stella Mwangi  Beyond51 og Big City  Stella Mwangi     1 

 Røysting i finalen 
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding av fagjuryar og telefonrøystene. Først blei telefonrøystene frå publikummet i Oslo Spektrum presenterte, deretter kom fagjuryane frå dei tre delfinalestadene og Siste sjanse-byen. Kvar fagjury gav 2 000, 4 000, 6 000 og 8 000 poeng til dei fire gullfinalistane. Etter Oslo Spektrum og fagjuryane blei sjåarane sine telefon- og SMS-røyster presenterte. De var delt i to geografiske regionar ut frå kor i landet dei blei gitt. Nord-Noreg, Vestlandet og Sørlandet blei slått saman til ein region, medan Trøndelag og Austlandet var den andre regionen. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.«Melodi Grand Prix 2010 – norsk finale (2:2)». Norsk rikskringkasting. 6. februar 2010. Besøkt 10. august 2016.
Nr.TittelOslo SpektrumØrlandFlorøSkienSarpsborgNord, Vest og SørTrøndelag og AustTotalt2«Alt du vil ha»3864 0002 0002 0002 00025 90658 59294 8844«Fire Below»2 3972 0004 0004 0006 00051 97645 420115 7935«Dance Tonight»1 6028 0008 0006 0004 00050 08877 369155 0596«Haba Haba»3 6166 0006 0008 0008 000121 388127 213280 217

 Delfinalane 

 Delfinale 1 
Hangar E, Ørland hovudflystasjon, Ørland, laurdag 15. januar 2011

Nr.TittelArtistKomponistTekstforfattarPlassStatus 1  «Guns & Boys»  Carina Dahl  Carina Dahl, Nanna Martorell og Hanne Sørvaag  6   Ute 2  «Daisy»  Use Me  Jim André Bergsted  4  Siste sjanse 3  «Vardlokk»  Helene Bøksle  Helene Bøksle, Sindre Hotvedt og Knut Avenstroup Haugen  Cecilie Larsen  2  Finale 4  «Alt du vil ha»  Sie Gubba  Magne Almås og Petter Øien  3  Siste sjanse 5  «Jobbe litt mindre og tjene litt mer»  Gatas Parlament  Alex Molkom  Aslak Borgersrud, Elling Borgersrud og Don Martin  5  Siste sjanse 6  «Trenger mer»  Sichelle  Christine Dancke  7  Ute 7  «Not That Easy (Ah-Oh-Ah-Oh)»  Åste og Rikke  Rikke Normann  1  Finale

 Delfinale 2 
Florø idrettssenter, Florø, laurdag 22. januar 2011

Dette var første gong Florø arrangerte ein delfinale.

Nr.TittelArtistKomponistTekstforfattarPlassStatus 1  «I'll Be Yours»  Pernille og Marius  Ovi, Johanna Demker og Björn Djupström  5  Siste sjanse 2  «Depend on Me»  Babel Fish  Halvor Holter og Tarjei van Ravens  1  Finale 3  «Hungry for You (Gipsydance)»   Marika Lejon  Marika Lejon  7  Ute 4  «Sand»  Isabella Leroy  Isabella Leroy  6  Ute 5  «Oh Oh (Puppy Love)»   Endre Nordvik  Samsaya og Jarl Aanestad  3  Siste sjanse 6  «You're Like a Melody»  Hanne Sørvaag  Hanne Sørvaag og Martin Hansen  2  Finale 7  «Allergic»  Mimi Blix  Merethe La Verdi og Kjetil Schei  4  Siste sjanse

 Delfinale 3 
Skien fritidspark, Skien, laurdag 29. januar 2010
Dette var tredje året på rad Skien arrangerte ein delfinale. Det var også tredje gong at vinnaren av Melodi Grand Prix kom frå denne delfinalen.

Nr.TittelArtistKomponistTekstforfattarPlassStatus 1  «Nothing Remains»  Susperia  Terje Andersen, Christian Hagen, Kenneth Åkesson, Håkon Didriksen og Øyvind Mustaparta  Pål Mathisen  4  Siste sjanse 2  «Gone With the Wind»  Noora Noor  Simone Larsen, Moh Denebi, Jennifer Brown og Bjørn Djupström  5  Ute  3  «SOS»  Girl Happy  Tor Einar Krogtoft-Jensen og Christoffer Bergersen  6  Ute 4  «Like Dreamers Do»   Grethe Svensen  Grethe Svensen og Tommy Berre  Simon Anthony Walker  7  Ute 5. «Dance Tonight»  The BlackSheeps  Agnete Kristin Johnsen og Emelie Nilsen  2  Finale 6  «Haba Haba»   Stella Mwangi  Beyond51 og Big City  Stella Mwangi  1  Finale  7  «Fire Below»  The Lucky Bullets  Knud Kleppe  3  Siste sjanse

 Siste sjanse 
Sarpsborghallen, Sarpsborg, laurdag 5. februar 2011

Dei to femteplassane med høgast prosentoppslutning frå dei tre delfinalane fekk dei to siste plassane i Siste sjanse. 31. januar offentleggjorde NRK at dei to beste 5. plassane var Gatas Parlament og Pernille og Marius. Samstundes offentleggjorde NRK også kven som skulle duellere mot kvarandre.
Nr.TittelArtistKomponistTekstforfattarStatus 1  «Daisy»  Use Me  Jim André Bergsted  Ute 2  «I'll Be Yours»  Pernille og Marius  Ovi, Johanna Demker og Björn Djupström  Ute 3  «Alt du vil ha»  Sie Gubba  Magne Almås og Petter Øien  Finale 4  «Allergic»  Mimi Blix  Merethe La Verdi og Kjetil Schei  Ute 5  «Jobbe litt mindre og tjene litt mer»  Gatas Parlament  Alex Molkom  Aslak Borgersrud, Elling Borgersrud og Don Martin  Ute 6  «Fire Below»  The Lucky Bullets  Knud Kleppe  Finale 7  «Oh Oh (Puppy Love)»  Endre Nordvik   Samsaya og Jarl Aanestad  Ute 8  «Nothing Remains»  Susperia  Terje Andersen, Christian Hagen, Kenneth Åkesson, Håkon Didriksen og Øyvind Mustaparta  Pål Mathisen  Ute
 Resultatet av Siste sjanse: 
Runde 1Runde 2Til finalen                 Use Me – «Daisy» Vidare   Pernille og Marius – «I'll Be Yours» Ute   Use Me – «Daisy» Ute    Sie Gubba – «Alt du vil ha» Vinnar   Sie Gubba – «Alt du vil ha» Vidare   Mimi Blix – «Allergic» Ute   Sie Gubba – «Alt du vil ha»     The Lucky Bullets – «Fire Below»  Gatas Parlament – «Jobbe litt mindre, og tjene litt mer» Ute   The Lucky Bullets – «Fire Below» Vidare   The Lucky Bullets – «Fire Below» Vinnar    Susperia – «Nothing Remains» Ute   Susperia – «Nothing Remains» Vidare   Endre Nordvik – «Oh, Oh (Puppy Love)» Ute 

 Hendingar 
Den klare vinnaren av Melodi Grand Prix blei norsk-kenyanske Stella Mwangi med «Haba Haba». Tittelen er swahili og tydar «steg for steg», i tillegg har songen klare element av afrikanske rytmar og melodiar. Det afrikanske lydbiletet i songen fekk fleire til å reagere, og nokre meinte det var feil at ein afrikanskfødd artist med ein afrikansk-inspirert låt skulle representere Noreg i Eurovision Song Contest. Mest merksemd skapte varaordførar i Aure, Rita Ormbostad, som la ut følgjande kommentar på Facebook rett etter finalen: «Gi mæ sama, isbjørna å moskusa! Æ syns d e d vi ska sæll, å itj at vi har åpne asylmottak!!!! Ska kvæss mæ et spyd å handel bongotrommå t dusseldorf».Tomren, Lasse (16. februar 2011). «– Gi mæ sama, isbjørna å moskusa!» . rbnett.no / Norsk Telegrambyrå. Ormbostad orsaka kommentaren kort tid etter.Øgar, Sindre (17. februar 2011). «Varaordfører: – Håper ikke Stella tar det personlig». VG Nett. Også i Tyskland blei den norske vinnarlåten møtt med overrasking. Tysklands svar på Per Sundnes, Stefan Raab, kalla låten for «bongo-bongo-musikk». Oppstyret sparka i gang ein viss rasismedebatt i Noreg, men Stella Mwangi sjølv ønskte ikkje å kommentere rasismedebatten då ho var gjest på Skavlan helga etter finalen.Falch-Nilsen og Rostad, Kirsti og Kristian (18. februar 2011). «Nektet å svare Skavlan». nrk.no.Viken, Ingunn (18. februar 2011). «Er vi norske nok for deg, Rita?». Verdens Gang. s. 4.Skartveit, Hanne (18. februar 2011). «Hele Norges Stella». Verdens Gang. s. 3.«Høyre-politiker setter integreringen i revers» (pressemelding). Sosialistisk Venstreparti. 17. februar 2011.

«Haba Haba» blei uansett ein stor hit i Noreg, og vinnarlåten låg 13 veker på VG-lista, med fire strake veker på førsteplass.«VG-lista for 'Haba Haba'». Verdens Gang. Besøkt 20. august 2016. Målt opp mot VG-lista er dette ein av dei mest suksessrike Melodi Grand Prix-vinnarane gjennom tidene.

Finalen blei sett av 1 295 000 sjåarar, medan delfinalane samla høvesvis 1 074 000, 1 050 000 og 947 000 sjåarar. Siste sjanse hadde 875 000 sjåarar i første del, og 677 000 i andre del.Ighanian, Catherine Gonsholt (14. februar 2011). «1,3 millioner så Stella vinne». VG Nett.Nordseth, Pål (31. januar 2011). «MGP mister seere» . Dagbladet.no.

 Fotnotar 

Kategori:Melodi Grand Prix
Kategori:Hendingar i 2011
Kategori:2011 i Noreg